«O‘zbekkino» milliy agentligining «Kino san’ati» jurnali bosh muharriri lavozimiga Laziz Xushboqovich Tangriyev tayinlandi. Bu haqda «O‘zbekkino» saytida xabar berilgan. Laziz Tangriyev 1997-2006 yillari O‘zbekiston Respublikasi prezidenti Devonining madaniyat, ijodiy tashkilotlar ishlari bo‘yicha xizmati konsultanti, 2006-2007 yillarda «O‘zbekiston» nashriyot-matbaa ijodiy uyi direktorining nashriyot ishlari bo‘yicha birinchi o‘rinbosari, 2007-2017 yillarda G‘afur G‘ulom nomidagi nashriyot-matbaa ijodiy uyi direktori bo‘lib ishlagan. 2017 yil 28 iyuldan 2018 yil 27 noyabrga qadar O‘zbekiston Matbuot va axborot agentligining bosh direktori lavozimida faoliyat yuritgan.